MEK2 OAI Data Provider v0.2
felhasználói leírás

Bevezetés
Az OAI data provider PHP nyelvű szkriptekből áll, és egy web-szerveren futtatandó. A szkriptek az adatbázisból beolvasott metaadatokat az OAI-PMH2 protokollnak megfelelő módon képesek szolgáltatni, terjeszteni. Az adatbázis tartalma és az unqualified Dublin Core metaadatformátum közötti levetítés módja a "Qualified Dublin Core metaadatok levetítése unqualified Dublin Core metaadatokra a MEK2 OAI data provider esetében" c. dokumentumban olvasható.
Követelmények
A data provider a következő környezetet igényli:
•	egy Apache web-szerver, amely PHP szkriptek futtatására képes
•	PEAR, a PHP Extension and Application Repository, az adatbázis elérése érdekében (a PEAR-fájloknak a PHP ösvényében elérhetőknek kell lenniük)
•	hozzáférés a MySQL adatbázishoz, amely a MEK2 metaadatokat tartalmazza
Installálás
A fájlok kicsomagolása
A csomagot egy olyan könyvtárba bontsuk ki, amelyben a PHP szkriptek futtatása engedélyezve van. Erre a könyvtárra mostantól OAI2DIR-ként hivatkozunk. A csomag a következő fájlokat ill. könyvtárakat tartalmazza:
oai2.php
oai2/ 
oai2/listsets.php
oai2/getrecord.php
oai2/Mek2Provider.php
oai2/listrecords.php
oai2/oaidp-config.php
oai2/listmetadataformats.php
oai2/MetadataRecord.php
oai2/DublinCore.php
oai2/Provider.php
oai2/latin2 utf8.php
oai2/MetadataRecordReader.php
oai2/listidentifiers.php
oai2/DcMetadataRecord.php
oai2/Mek2DcMetadataReader.php
oai2/identify.php
oai2/oaidp-util.php
tokens/
Hozzáférési  jogok beállítása
A tokens könyvtár a protokoll részét képező, ún. resumption token-ek tárolására szolgál. Ennek a könyvtárnak a PHP szkriptek által írhatónak és olvashatónak kell lennie.
Konfigurálás
Használat előtt a data provider-t be kell konfigurálni. Ez olyan dolgok megadását jelenti, mint pl. a szolgáltatott metaadat-gyűjtemény neve vagy az adatbázishoz való kapcsolódás paraméterei.
A konfiguráció az OAI2DIR/oai2/oaidp-config.php szerkesztésével adható meg. A következő táblázat bemutatja a beállítható változókat, rövid leírással.
repositoryName	A metaadatgyűjtemény neve. Ez jelenik meg akkor, amikor a szervertől önazonosítást kérnek az Identify paranccsal.	
adminEmail	A data provider-t adminisztráló személyek email-címeinek tömbje.	
repositoryIdentifier	A metaadatgyűjtemény azonosítója, amelynek az OAI data provider-ek között egyedinek kell lennie. Ez megjelenik a rekordazonosítók részeként. Pl. egy lehetséges érték: mek.oszk.hu	
DB_HOST	Az adatbázist futtató számítógép neve vagy IP-címe.	
DB_USER	Az adatbázishoz való csatlakozáshoz használható felhasználónév.	
DB_PASSWD	A DB_USER-hez tartozó jelszó.	
DB_NAME	A metaadatokat tároló adatbázis neve.	
charset	A metaadatok tárolásánál használt karakterkészlet neve. Lehetséges értékei: utf-8, iso-8859-1 és iso-8859-2.	
xmlescaped	Megadja, hogy azok a karakterek, amelyek az XML-ben speciális jelentéssel bírnak, eredeti alakjukban, vagy a megfelelő kódolással vannak-e eltárolva az adatbázisban. Pl. a "<" ("kisebb, mint") jel kódolt alakja "&lt;". A beállítandó érték true, ha az ilyen karakterek kódolva vannak, és false, ha nem.	
earliestDatestamp	A legkorábbi időcímke, amelyet a data provider tartalmaz. A jelenlegi implementációban minden, dc_date nélküli rekord időcímkéje erre az értékre állítódik be! Lásd a levetítésről szóló dokumentumot.	
Tesztelés
Installálás és konfigurálás után a data provider készen áll a tesztelésre. Ha az OAI2DIR könyvtár a http://mek2.oszk.hu/OAI2DIR címen érhető el, úgy a data provider címe http://mek2.oszk.hu/OAI2DIR/oai2.php lesz. 
Pl. az önazonosítást a következő hívással végezhetjük el: http://mek2.oszk.hu/OAI2DIR/oai2.php?verb=Identify
A data provider a Repository explorer-rel is tesztelhető, amely itt található: http://oai.dlib.vt.edu/cgi-bin/Explorer/2.0-1.45/testoai